da en da nl ca da da de es da fi da da da da da da da da da da da da da da da da da nl fi da fi en en fi als fi de da cs da da de da da da da da da da da da da da da da nl da en da da es nl da
Deloitte har sat talenternes trivsel før alt andet og leverer historisk stærkt årsregnskab | Deloitte
21.9.2022 08:35:51 CEST | Deloitte
I sin dugfriske årsrapport sætter Deloitte punktum for finansåret 2021-22 med særdeles stærke væksttal. Trods en omsiggribende usikkerhed i markedet lykkedes det konsulent- og revisionshuset at lande en samlet vækst på 19 procent. Samtidig er der søsat markante initiativer som ligestilling af barselsvilkår, større fokus på trivsel og 100.000 færre kundetimer i revisionsforretningen for at forbedre balancen.
Anders Dons, nordisk CEO i Deloitte.
Medarbejderne er fundamentet for, at Deloitte fortsat er det ledende revisions- og rådgivningsfirma og i en meget dynamisk verden kan levere impact til dansk erhvervsliv og institutioner. Derfor har Deloitte i regnskabsåret FY22 fortsat sit stærke fokus på at sikre talenternes trivsel.
Helt konkret er Deloitte blevet frontløber i branchen med forbedrede barselsvilkår for alle forældre, og virksomheden har sat sine egne talenter i første række for at sikre en bæredygtig og inkluderende arbejdskultur.
”Talenterne er Deloittes vigtigste aktiv. Vores undersøgelser viser, at især den unge generation i Danmark er presset. Derfor skal vi gøre vores ypperste for at skabe bæredygtige rammer for arbejdslivet og sætte mental sundhed på dagsordenen i samfundet. Vi er ikke i mål endnu, men jeg er stolt af de yderligere initiativer, Deloitte har taget i årets løb,” fortæller nordisk CEO Anders Dons fra Deloitte.
Ifølge Anders Dons er selskabets aftryk på ESG-agendaen mindst lige så vigtigt som de finansielle tal, der fremgår af årsregnskabet. I det forgangne år har Deloitte haft fokus på bæredygtighed i bred forstand både internt og eksternt. Deloitte har sammen med tænketanken Kraka udgivet en ny Small Great Nation-rapport om klima, energi og CO2, leveret på egne klimamål og investeret markant i bæredygtighedsydelser for at sikre et medansvar for omstillingen af denne vigtige agenda i Danmark.
Deloitte har derudover sat fokus på potentialerne i bæredygtig og cirkulær økonomi, større diversitet i ledelserne, bestyrelsernes strategiske ansvar og erhvervslivets rolle i en tid præget af kriser.
Opkøb og solid forretningsmodel
Med opkøbet af virksomheden Syncronic i finansårets start og senere en indgået købsaftale med Framework, som blev lukket i indeværende finansår, har Deloitte udvidet markedspositionen som ledende rådgivningshus for implementering af digitale løsninger i virksomheder. Gennem opkøbene er Deloitte rykket op i en ny liga med et bredt tilbud inden for bl.a. SAP og Salesforce-baserede løsninger.
”I år har vi fejret vores 110-års jubilæum i Danmark, og vi vækster, forandrer og styrker vores brand som aldrig før. Vi nyder godt af mange års investeringer i vores talenter og innovationsagendaen. Over de seneste fem år har vi udviklet nye løsninger og redesignet 70 procent af vores ydelser til markedet samtidig med, at vi har det stærkeste employerbrand i branchen.
Vi skar i finansåret over 100.000 revisionstimer fra for at lette arbejdspresset i revisionsforretningen og fokusere kræfterne på de kunder, der søger den rigtige impact. Resultaterne fortæller, at vores brede industri- og forretningsmodel er rigtig,” udtaler Anders Dons.
Rent finansielt står det godt til i Deloitte, og der er fremgang at spore over hele linjen.
Forretningsenheden Financial Advisory er vokset med 31 procent i FY22. Den høje vækst vidner om et varmt marked med stor efterspørgsel efter finansiel rådgivning navnlig inden for transaktioner. Men det er også udtryk for, at Financial Advisory rammer rigtigt med et stærkt industrifokus og højtspecialiserede rådgivning til kunderne, hvilket har været medvirkende til, at enheden i dag er markedsledende.
Konsulentforretningen kan i år præsentere 29 procents omsætningsvækst og har netop gennemført to SAP-opkøb for at styrke digitaliseringsforretningen. Audit & Assurance har fine resultater i bogen og en vækst på seks procent i omsætning og har netop vundet en pris for bedste digitale løsning. Deloittes tredjestørste forretningsområde Tax & Legal har øget omsætningen med 14 procent, mens Risk Advisory, der rådgiver om risiko, cyber, bæredygtighed og compliance, også har haft en flot fremgang med en 22 procent højere omsætning end sidste år.
Deloitte sikrede i perioden 1. juni 2021 til og med 31. maj 2022 en samlet vækst på 19 procent og 4,44 mia. kr. i omsætning. Som følge heraf og for at forebygge for højt arbejdspres har Deloitte ansat over 1.000 nye talenter i årets løb. Deloitte forventer i lighed med sidste år, at finansåret 2022-23 fortsætter den høje efterspørgsel uagtet den massive usikkerhed i samfundet.
Tlf:+45 20 63 31 33ansimonsen@deloitte.dk
Anders Dons, nordisk CEO i Deloitte.
Deloittes Impact Report FY22.
Følg pressemeddelelser fra Deloitte
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Deloitte
Dilemma mellem pris og bæredygtighed præger modebranchens nøgletal8.8.2022 07:07:15 CEST | Pressemeddelelse
Social og klimamæssig ansvarsbevidsthed er i fremmarch blandt danske forbrugere, når de køber tøj. Men samtidig lokker især kinesisk produceret fast fashion, hvor man til få penge kan udskifte hele garderoben fra den ene dag til den anden. Det viser Deloittes nye modeanalyse, der kaster lys over branchens nøgletal og væsentligste tendenser.
Danske unge: Klimaet er den største årsag til bekymring, og 4 ud af 10 føler sig udbrændte på jobbet20.6.2022 08:10:00 CEST | Pressemeddelelse
Op mod halvdelen af de unge under 28 år har ifølge Deloittes nye generation Z- og millennial-undersøgelse været hjemme fra arbejde på grund af stress eller angst, men under halvdelen har fortalt deres arbejdsgiver om den reelle årsag. Næsten 40% føler sig udbrændte. Den mentale sundhed bør være i høj fokus hos arbejdsgiverne for at øge trivslen og fastholde de unge årgange.
Henrik Wellejus bliver nordisk leder af Audit & Assurance i Deloitte27.5.2022 07:00:00 CEST | Pressemeddelelse
Navnenyt: Managing Partner i Deloitte Audit & Assurance, Henrik Wellejus, som for fire år siden satte en kæp i sit eget hamsterhjul for at få tid i livet til andet end arbejde, får snart et nyt og større ansvarsområde hos revisions- og konsulentgiganten. Henrik Wellejus bliver nordisk leder af Audit & Assurance i Deloitte per 1. juni 2022.
Kraka og Deloitte: Tiden er inde til grøn omstilling af landbruget25.5.2022 08:00:00 CEST | Pressemeddelelse
Behovet for den grønne omstilling er kun blevet større efter Ruslands invasion af Ukraine, og der er brug for at rykke hurtigt. Især landbrugets udledninger er en udfordring, men vi må løfte opgaven i fællesskab. Sådan lyder nogle af overskrifterne i en ny, omfattende klimarapport, som Kraka og Deloitte udgiver i dag.
Regningen for klimanøleri kan beløbe sig til 1.253 billioner kr. i 207023.5.2022 06:30:00 CEST | Pressemeddelelse
Nye beregninger fra Deloitte sætter tal på de forventede udgifter ved ikke at sætte kraftigt ind for at bremse klimaforandringerne. Udgifterne forventes at slå et hul i verdensøkonomien i størrelsesordenen 1.253 billioner kr. i 2070. Til gengæld vil verdensøkonomien kunne blive over 300 billioner kr. rigere ved at sætte fart på en forpligtende grøn omstilling til klimaneutralitet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022